open-index/open-wikipedia-markdown huggingface dataset:
سدرشن اگروال

**سُدرشن اگروال** (19 جون 1931ء - 3 جولائی 2019ء) ہندوستانی سیاست دان تھے جو 2003ء سے 2007ء تک اتراکھنڈ اور 2007ء سے 2008ء تک سکم کے گورنر رہے۔

## سرگزشت
بھارتی پنجاب کے شہر لدھیانہ میں پیدا ہونے والے سُدرشن اگروال ایک فرسٹ کلاس لا گریجویٹ تھے۔ سُدرشن قومی انسانی حقوق کمیشن کے رکن رہے، 1981ء سے 1983ء تک مسلسل تین سال راجیہ سبھا کی سیکریٹری جنرل رہے۔ سُدرشن اگروال کو جنوری 2003ء میں ریاست اتراکھنڈ کا گورنر مقرر کیا گیا۔انھیں 19 اگست 2007ء کو ریاست سکم کا گورنر مقرر کیا گیا، اکتوبر 2007ء میں انھوں نے اترکھنڈ کے گورنر کا منصب چھوڑا اور 25 اکتوبر 2007ء کو سکم کے گورنر کی حیثیت سے حلف اٹھایا۔

## حوالہ جات

زمرہ:لدھیانہ کے سیاست دان
زمرہ:سکم کے گورنر
زمرہ:اتراکھنڈ کے گورنر
زمرہ:اترپردیش کے گورنر
زمرہ:اراکین راجیہ سبھا
مریدانی جمالیوں کا قبرستان

**مریدانی جمالیوں کا قبرستان** انگریزی (Muridani Jamali's Graveyard) پاکستان جے صوبہ سندھ کے ضلع دادو کی تحصیل جوہی، کے شہر جوہی سے 15 کلومیٹر کے فاصلے پر شمال مغرب  میں کاچھو کے صحرا میں واقع ہے۔ یہ قبرستان سندھ میں کلہوڑا خاندان، تالپور خاندان اور انگریز کی حکمرانی کے دور کا ہے۔ اس قبرستان میں مریدانی جمالی قبیلے کا مدفن ہے اس لیے مقامی طور پر مریدانی جمالیوں کے قبرستان سے مشہور ہے۔ اس قبرستان میں بہت مقابر ہیں جو طرز تعمیر کا نادر نمنہ ہیں۔ اکثر قبور اور مقابر خستہ حالی کا شکار ہیں۔ مقابر کی دیواروں پر بہترین نقش نگاری موجود ہے جو اسلامی، مغل، راجپوتانہ اور خالص سندھی نقش نگاری کا مثال ہے۔
## حوالہ جات
جنگ میانی

**جنگِ میانی**  موجودہ حیدرآباد سندھ پاکستان کے قریب میانی کے مقام پر انگریزوں اور تالپور خاندان کے درمیاں وہ آخری معرکہ تھا جس میں سندھ انگریزوں کے ہاتھوں مفتوح بن گئی اور سندھ پر برطانوی راج نافذ ہو گیا۔ اس جنگ میں تالپوروں کے جرنیل ہوش محمد قمبرانی عرف ہوشو شیدی کے ساتھ کئی قتل ہوئے۔ ہوشو شیدی بہادر سالار تھے جنھوں نے نعرہ لگایا تھا کہ **مرسوں مرسوں سندھ نہ ڈیسوں** . یہ جنگ 17 فروری 1843ء میں صبح سورج طلوع ہوتے ہی شروع ہوئی تھی۔ اس لڑائی میں انگریزوں نے بڑے فریب اور دھوکے سے کام لیا تھا اور فتح حاصل کی تھی۔  

## حوالہ جات

زمرہ:1843ء کے تنازعات
زمرہ:تاریخ سندھ
زمرہ:جنگ
زمرہ:سندھ کی عسکری تاریخ
زمرہ:فروری 1843ء کی سرگرمیاں
زمرہ:تالپور خاندان
زمرہ:1843ء
زمرہ:ایشیا میں انیسویں صدی
جنگ ہالانی

**جنگِ ہالانی**  موجودہ سندھ پاکستان کے ضلع نوشہروفیروز میں واقع ہالانی شہر کے قریب 1782ء میں کلہوڑا خاندان اور تالپور خاندان کے درمیان ہوئی جس میں تالپور امیران نے فتح پائی اور سندھ پر حکمرانی قائم کی۔ یہ جنگ میاں عبدالنبی کلہوڑو اور میر فتح خان تالپور کی فوج کے درمیان ہوئی جس میں میاں عبدالنبی کلہوڑو نے بہادری سے لڑے پر کجھ ساتھی جیسے محراب خان جتوئی اور دوسرے اتحادی ہار مان کر تالپور قبیلے سے مل گئے، کلہوڑا فوج کی تعداد تالپور فوج سے بہت کم تھا جس پر کلہوڑا فوج کو شکست ہوئی اور میر فتح علی کو فتح نصیب ہوئی جس نے سندھ پر حکمرانی کا جھنڈا بلند کیا اور کلہوڑا قبیلہ دور جا کر الگ الگ گاؤں میں بس گئے۔ 

## حوالہ جات

زمرہ:بھارت کی عسکری تاریخ
زمرہ:تاریخ سندھ
زمرہ:جنگ
زمرہ:سندھ کی عسکری تاریخ
زمرہ:1782ء کے تنازعات
زمرہ:تالپور خاندان
برق سکونی امالہ

یورپ اور لاطینی امریکا میں **برق سکونی امالہ** یا **برقی امالہ** یا **برق سکونی تحریض** یا **برقی تحریض**  کو ’’برق سکونی اثر و رسوخ‘‘ (electrostatic influence) یا صرف ’’اثر و رسوخ‘‘ کہا جاتا ہے۔ برق سکونی امالہ کسی جسم میں برقی بار کی دوبارہ تقسیم ہے جو نزدیک موجود برقی باروں کے اثر و رسوخ کی وجہ سے ہوتی ہے۔ باربردار جسم کی موجودگی میں حاجز موصل (insulated conductor) ایک سرے پر مثبت بار جبکہ دوسرے سرے پر منفی بار پیدا کرتا ہے۔

## حوالہ جات

زمرہ:برق
زمرہ:برقی سکونیات
زمرہ:ویکی ڈیٹا سے مختلف مختصر وضاحت
گلوگاہ، زاہدان

**گلوگاہ** ایک گاؤں جو شورو دیہی ضلع میں واقع ہے۔

## تفصیلات
گلوگاہ کی مجموعی آبادی 830 افراد پر مشتمل ہے۔
## مزید دیکھیے
* ایران
* ایران کے شہروں کی فہرست

## حوالہ جات

زمرہ:شہرستان زاہدان کے آباد مقامات
زمرہ:جغرافیہ شہرستان زاہدان کے نامکمل مضامین
ہوش محمد شیدی

**ہوش محمد شیدی** انگریزی (Hosh Muhammad Sheedi alias Hoshu Sheehi) (پیدائش: 1801ء - وفات 1843ء) سندھ پر تالپور خاندان کی حکمرانی میں بہادر سپہ سالار تھے۔ ہوش محمد شیدی میانی کی جنگ کے میدان کے قریب دبی کے میدان میں انگریزوں کے خلاف اپنے وطن کے دفاع میں بڑی بہادری سے لڑتے ہوئے شہید ہوئے۔ اس کی زبان پر ایک ہی نعرہ تھا کہ **مرویسوں مرویسوں پر سندھ نہ ڈیسوں**۔ یہ نعرہ سرائیکی زبان میں ہے۔ تالپور حکمران سرائیکی اور سندھی بولتے تھے۔ ہوش محمد کی پرورش تالپوروں کے ہاں ہوئی تھی اس لیے وہ سرائیکی بھی بولتے تھے۔ ہوش محمد کا تعلق شیدی گھرانے سے تھا۔وہ جوانی میں فوج میں بھرتی ہوئے۔ بڑے نڈر اور جوش والے تھے۔ انگریزوں سے جنگ کے وقت یہ بڑے جوش اور طیش میں تھے۔ مختصر خطاب بھی کیا تھا۔ہوش محمّد کے علاوہ سندھ کے دفاع میں ایک کردار چانڈیو قبیلے کا بھی ہے جس نے سندھ کی بقا کی خاطر قربانیاں دیں 

## حوالہ جات

زمرہ:1801ء کی پیدائشیں
زمرہ:1843ء کی وفیات
زمرہ:سندھی شخصیات
زمرہ:شیدی قوم
زمرہ:سندھی ثقافت
زمرہ:ویکی ڈیٹا سے مطابقت رکھنے والی مختصر تفصیل
کالا جادو

[تصغیر|[جان ڈی اور ایڈورڈ کیلی ایک جادوئی دائرہ کی رسم کے ذریعے گرجا گھر کے قبرستان میں ایک روح کو دعوت دینے کی کوشش کر رہے ہیں۔]]
  
**سحر الاسود** یا **کالا جادو**  ان جادو یا اسے جڑے اعمال کو کہا جاتا ہے جس کی تکمیل کے لیے مافوق الفطرت طاقتوں یا سحر انگیزی کا سہارا لیا جاتا ہے جو عمومًا شر اور خود غرضانہ مقاصد کے لیے ہوتا ہے۔ اس کے لیے جو کلام لکھا جاتا ہے اس میں پلید اور نجس اشیا کا استعمال کیا جاتا ہے تاکہ شیطانی قوتوں کو بروئے کار لایا جا سکے۔تاہم اس کے باوجود یہ بات تسلیم شدہ ہے کہ زیادہ تر افراد جو اس وہم میں مبتلا ہوتے ہیں درحقیقت اس معاملے میں صرف اس لیے ملوث ہوتے ہیں کہ ان کو لگتا ہے کہ ان پر کسی نے جادو کروا رکھا ہے اور وہ اس کا توڑ کرنے کے لیے کسی عامل کا سہارا لیتے ہیں۔ ان میں سے کچھ لوگ تو محض توہم کا شکار ہوتے ہیں۔

## مذہبی نقطہ نظر

### اسلام
اسلام میں کالا جادو کو اچھی نظروں سے نہیں دیکھا گیا ہے۔ علمائے کرام اسے کفر اور پر عاملین کو کافر اور خارج الاسلام قرار دیتے ہیں۔ اس مذہبی سخت تاکید کے باوجود بھارت اور پاکستان کے کئی مسلمان یا تو کالا جادو کرتے ہیں یا اس کے عاملین کی خدمات سے استفادہ کرتے ہیں۔

### ہندو مت

ہندو عقائد کی رو سے لوگ بالکل کالا جادو کر سکتے ہیں۔ اگر توانائی کا مثبت استعمال ہے، تو منفی استعمال بھی ہے۔ ایک وید، اتھرو وید صرف مثبت اور منفی چیزوں کے لیے نوانائیوں کے استعمال کے لیے معنون ہے۔ مگر یہ بھی حقیقت ہے کہ اکثر یہ چیزیں نفسیاتی یا ذہنی ہوتی ہیں۔

## مزید دیکھیے
* جادو

## حوالہ جات

زمرہ:باطنیت
زمرہ:جادو
زمرہ:1987ء کی فلمیں
زمرہ:فلیپینو زبان کی فلمیں
زمرہ:ویکی ڈیٹا سے مختلف مختصر وضاحت
زمرہ:شیطانیت
زمرہ:جادو گری
زمرہ:تاریخ شیطانیت
زمرہ:بائیں ہاتھ کا راستہ
زمرہ:ہیبت ناک فکشن
زمرہ:کہانت
ادبی رسالہ

تصغیر|بلیک ووڈ کے ایڈن برگ ادبی رسالے کے چوبیسویں شمارے میں ہیمنز کی نظمین
**ادبی رسالہ**  ایک ایسا رسالہ ہوتا ہے جو ادب کے لیے اس کے وسیع تر معنوں میں معنون ہو۔ ادبی رسالے عمومًا افسانے، شاعری اور انشائیے شائع کرتے ہیں، جس کے ساتھ ساتھ ادبی تنقید، کتابوں کا جائزہ، مصنفوں کی زندگی پر منحصر خاکے، انٹرویو اور قارئین کے خطوط شائع کرتے ہیں۔ ادبی رسالوں کو کئی ادبی جریدے بھی کہا جاتا ہے۔ ان کی نوعیت تجارتی رسالوں سے مختلف ہوتی ہے۔ 

## اردو میں ادبی رسالے

اردو چونکہ بھارت اور پاکستان کی کثیر الاستعمال زبان ہے، اس میں کئی ادبی جریدے اور رسائل چھپتے ہیں۔ اردو ادب کی معروف شخصیت مغنی تبسم شعر و حکمت کے نام سے حیدرآباد، دکن سے ایسا ہی ایک رسالہ نکالا کرتے تھے۔  

اردو میں ادبی رسالوں کی مختصر فہرست:
* رسالہ نیرنگ خیال
* رسالہ ہزار داستان
* رسالہ فنون
* رسالہ نقوش
* بساط(نیلم،آزاد کشمیر)
* ادب لطیف(لاہور)

## مزید دیکھیے
* ادب
* رسالہ

## حوالہ جات

زمرہ:ویکی ڈیٹا سے مطابقت رکھنے والی مختصر تفصیل
زمرہ:ادبی رسائل
زمرہ:سانچہ حوالہ جات میں نامعلوم پیرامیٹر پر مشتمل صفحات
زمرہ:اشاعت
ہیمو کالانی

**ہیمو کالانی** یا **ہیموں کالانی** انگریزی (Hamu Kalani) ( 23 مارچ 1923ء - 21 جنوری 1943ء) موجودہ صوبہ سندھ پاکستان کے سکھر شہر میں برطانوی ہندوستان میں پیدا ہونے والے برطانوی راج کے خلاف آزادی کی تحریک کے سرگرم نوجوان انقلابی کارکن تھے جس کو انگریزوں نے سکھر سینٹرل جیل میں پھانسی دی تھی ہیمو کے والد کا نام پیسو مل کالانی اور والدہ کا نام جیٹھی بائی تھا۔ وه 23 مارچ 1943ء کو پیدا ہوئے۔ یہ آزادی کے لیے انگریزوں کے خلاف سرگرم تھا۔ یہ سکھر کے قریب ریل اکھاڑنے کے جرم میں گرفتار ہوا اور سکھر جیل میں قید کیا گیا۔ اس سے ساتھیوں کے بارے میں پوچھا گیا مگر اس نے آخری دم تک منہ نہ کھولا۔ آخر کار اسے 21 جنوری 1943ء کو پھانسی دی گئی۔ دہلی میں پارلیمنٹ ہاؤس میں ہیمو کالانی کی یاد میں 2018ء میں 10فٹ مجسمہ رکھا گیا تھا جس کا افتتاح بھارتی وزیر اعظم نے کیا تھا۔

## حوالہ جات

## بیرونی روابط
* ہیموں کالانی: ’سندھ کا بھگت سنگھ‘ جسے انڈیا میں عزت ملی لیکن اپنی ہی دھرتی نے بھلا دیا بی بی سی

زمرہ:بھارتی انقلابی
زمرہ:برطانوی ہند سے سزائے موت بذریعہ پھانسی پانے والے
زمرہ:سزائے موت یافتہ بھارتی شخصیات
زمرہ:سندھی شخصیات
زمرہ:سندھی ہندو
زمرہ:ضلع سکھر کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:1923ء کی پیدائشیں
زمرہ:1943ء کی وفیات
دین محمد شیخ

**دین محمد شیخ** (پ۔ 1942ء) پاکستانی مبلغ اسلام ہیں، ان کا تعلق صوبہ سندھ کے ضلع بدین کے قصبے ماتلی سے ہے۔

دین محمد شیخ سنہ 1942ء میں پیدا ہوئے۔ وہ پہلے ہندو مت پر کاربند تھے، سنہ 1989ء میں اسلام قبول کیا۔ قبول اسلام کے بعد وہ صوبہ سندھ میں مسلم داعی بن گئے۔ دین محمد شیخ کے ہاتھ پر 100،000 ہندو اسلام قبول کر چکے ہیں۔ وہ ماتلی کی جامع مسجد اللہ والی اور مدرسہ عائشہ تعلیم القرآن کے سربراہ ہیں، سندھ کے علاقے ماتلی کے اس ادارے میں لوگ اسلام قبول کرتے ہیں۔

دین محمد شیخ کی شہرت بلوچستان تک پہنچ چکی ہے اور ہر مذہب کے لوگ آ کر ان کے ہاتھ پر اسلام قبول کرتے ہیں۔ دین محمد شیخ فرقہ وارانہ تقسیم پر یقین نہیں رکھتے۔ وہ ہر سال رائے ونڈ میں تبلیغی اجتماع میں بھی شرکت کرتے ہیں۔

## حوالہ جات

زمرہ:ہندومت سے اسلام قبول کرنے والے شخصیات
زمرہ:سندھی شخصیات
زمرہ:بقید حیات شخصیات
زمرہ:1942ء کی پیدائشیں
زمرہ:مسلمان مبلغین
زمرہ:نو مسلمین
زمرہ:قبول اسلام
زمرہ:سابقہ ہندو
ابو سعید نقاش

**ابو سعید نقاش** راوی حدیث ہیں، پورا نام: **ابو سعید محمد بن علی بن عمرو نقاش اصفہانی حنبلی** ہے، حافظ الحدیث اور امام ہیں، "فوائد العراقیین" اور "فنون العجائب" کتاب کے مصنف ہیں۔ علامہ ذہبی نے ان کے بارے میں کہا ہے کہ: «حدیث میں امام کا درجہ رکھتے تھے» صفدی نے کہا ہے کہ: «مشہور ثقہ راوی تھے» **وفات** سنہ 414 ہجری میں ہوئی۔

## حوالہ جات

زمرہ:414ھ کی وفیات
زمرہ:حنابلہ
زمرہ:راویان حدیث
زمرہ:اثری شخصیات
زمرہ:330ھ کی پیدائشیں
اسٹونر (ناول)

**اسٹونر** امریکی ناول نگار جان ولیمز کا 1965ء میں شائع ہونے والا ایک ناول ہے۔ اس کی اشاعت دوسری بار 1971ء میں پاکٹ بک نے اس کے بعد 2003ء میں وینٹچ نے اور 2011ء میں نیور یارک بک ریویو کلاسک نے جان مککاہرن کے تبصرے کے ساتھ کی۔

اسٹونر کو ایک جامعاتی ناول یا کیمپس ناول کے زمرے میں رکھا جاتا ہے۔ ناول ویلم اسٹونر نامی کردار کی عام زندگی کا مسلسل احاطہ کرتا ہے، ناول میں مرکزی کردار کے کالج میں داخلے، تعلیم پوری کرنے، وہاں ہی بھرتی ہونے، کام کے مقام پر ہونے والی سیاست، اسٹونر کی ایڈیتھ سے شادی، کالج کی ساتھی کیتھرین سے محبت اور ادبی لگاؤ کو بیان کرتا ہے۔
## مزید دیکھیے
* جا ن ولیمز

## حوالہ جات

زمرہ:امریکی ادب
زمرہ:امریکی ناول
زمرہ:انگریزی ادب
زمرہ:انگریزی زبان کے ناول
زمرہ:بیسویں صدی کا ادب
زمرہ:کیمپس ناول
زمرہ:ناول
زمرہ:ویکنگ پریس کی کتابیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:1965ء کی کتابیں
زمرہ:1965ء کے امریکی ناول

زمرہ:مسوری میں سیٹ ناول
زمرہ:1910ء کی دہائی میں سیٹ ناول
زمرہ:صیغۂ غائب میں بیان ناول
کھارو چھان

**کھارو چھان** انگریزی (Kharo Chhan)سندھ کے ضلع ٹھٹہ کی تحصیل کھارو چھان کا مرکزی اور قدیم شہر ہے جو بحیرہ عرب میں ایک جزیرے پر واقع ہے جو قدیم زمانے میں ساحل پر قائم تھا۔ یہ شہر قدیم زمانے میں بندر گاھ بھی رہا ہے۔ اس بندر گاھ سے مال بردار تجارتی بیڑے مختلف ممالک کو جاتے تھے مگر اب مقامی سطح تک محدود ہے۔ 
## حوالہ جات

زمرہ:سندھ کے شہر
اسلام میں جادو

**اسلام میں جادو** دین میں ہلاکت لانے والے کئی امور کا جامع بتایا گیا ہے۔ مثلا جنّوں اور شیطانوں سے مدد طلب کرنا، غیر اللہ سے دل کا ڈرنا، اللہ پر توکل کو چھوڑ بیٹھنا اور لوگوں کے مفادات و ذرائع معاش کو تباہ کرنے کے درپے ہونا وغیرہ۔ جادو معاشرے کی جڑیں کاٹنے اور اس کی بنیادیں گرانے والا آلہ ہے اور یہ خاندانوں میں جھگڑے و فسادات پیدا کرنے کا سبب بھی ہے۔ نبی اکرم صلی اللہ علیہ و آلہ و سلم نے ارشاد فرمایا ہے :

## جادو گر اور شیطان
شیطان جادو گر کو بھڑکاتا ہے تاکہ وہ جادو کرے اور اللہ کے بندوں کو اذیت و تکلیف پہنچائے چنانچہ اسی سلسلہ میں اللہ تعالٰی نے ارشاد فرمایا ہے :

اسی طرح ارشاد الہی ہے :

## جادو اذن الہی کے تابع
ہر جادو مسحور پر اثر انداز نہیں ہوتا کتنے ہی جادو گر ہیں کہ انھوں نے اپنی طرف سے کسی پر جادو کا بھرپور وار کیا مگر اس پر ان کے جادو کا کوئی اثر نہیں ہوا۔ ارشاد الہی ہے :

جبکہ نفع و نقصان تو سارے کا سارا اللہ تعالٰی ہی کے ہاتھ میں ہے جیسا کہ ( حدیث معاذ میں ہے ) کہ نبی اکرم صلی اللہ علیہ و آلہ و سلم نے ارشاد فرمایا :

روایت میں آتا ہے کہ  لبید بن اعصم نامی ایک یہودی نے  نبی کریم ﷺ پر جادو کر دیا تھا۔ اللہ پاک نے  سورۃ الفلق اور سورۃ الناس نازل فرمائیں  اور آپ ﷺ نے ان سورتوں کے ذریعے جادو کا علاج فرمایا۔ 

## حوالہ جات
 

زمرہ:اسلامی تعلیم
زمرہ:جادو گری
زمرہ:اسلامی قانون
گاڑھو

**گاڑھو** انگریزی (Garho)سندھ کے ضلع ٹھٹہ کی تحصیل کیٹی بندر میں ایک قدیم شہر ہے، اس شہر میں پرائیمری اسکول،ہائی اسکول، ڈگری کالج اور ہسپتال بھی ہے۔
## حوالہ جات

زمرہ:سندھ کے شہر
لالکائی

**لالکائی** پورا نام: **ہبۃ اللہ بن حسن بن منصور طبری** ہے، کنیت: ابو القاسم ہے، نسبت: رازی، آملی، طبری اور لالکائی مشہور ہے، فقہی مذہب: شافعی اور بعض کے مطابق حنبلی ہے۔

## اساتذہ
* عیسیٰ بن علی وزیر
* ابو طاہر مخلص
* جعفر بن عبد اللہ فناکی رازی
* ابو الحسن ابن الجندی
* علی بن محمد قصار
* علاء بن محمد رویانی
* ابو احمد فرضی
* ابو حامد اسفرایینی

## تلامذہ
* ابو بکر خطیب
* محمد بن ہبۃ اللہ
* ابو بکر احمد بن علی طریثیثی
* مکی کرجی سلار

## علما کی آرا
* ذہبی کہتے ہیں: «امام اور حافظ الحدیث تھے، اپنے زمانے میں بغداد کے مفتی تھے»
* خطیب کہتے ہیں: «بغداد آئے تو بغداد ہی کو اپنا وطن بنا لیا، شافعی فقہ کو علی اسفرایینی کے پاس پڑھا، صاحب فہم اور حافظ الحدیث تھے، سنن میں ایک کتاب تصنیف کی، اسی طرح صحیحین کے اسما پر بھی ایک کتاب لکھی ہے، سنت کی تشریح میں بھی ان کی ایک کتاب ہے»
* شجاع ذہلی کہتے ہیں: «بہت کم ایسی احادیث ہوں گی جو انھیں یاد نہ رہ گئی ہوں»
* خطیب کہتے ہیں: «جلد وفات ہو گئی اسی وجہ سے ان سے مروی بہت سی احادیث عام نہ ہو سکی»
* ذہبی کہتے ہیں: «ابو بکر طریثیثی نے ان سے اپنی کتاب روایت کی ہے۔ فرماتے ہیں کہ: ہبۃ اللہ طبری کی وفات دینور میں ہوئی، کسی کام کی وجہ سے وہاں گئے تھے پھر وہیں وفات پا گئے»
* علی بن حسین عکبری کہتے ہیں: «میں نے ہبۃ اللہ طبری کو خواب میں دیکھا، میں کہا: اللہ نے کیسا معاملہ کیا؟ فرمایا: مغفرت فرما دی، میں پوچھا کس وجہ سے؟ فرمایا: ایک چھوٹی سی بات حدیث و سنت کی وجہ سے،»

## تصنیفات
* شرح اصول اعتقاد اہل السنت والجماعت (عربی زبان)

## وفات
سنہ 418 ہجری میں وفات پائی، سیوطی کی کتاب "تاریخ الخلفاء" میں مذکور ہے کہ عباسی خلیفہ قادر باللہ کے زمانہ میں وفات پائی۔

## حوالہ جات

# تاریخ بغداد
# سير الأعلام النبلاء

زمرہ:418ھ کی وفیات
زمرہ:شوافع
زمرہ:حنابلہ
زمرہ:دسویں صدی کی ایرانی شخصیات
زمرہ:مسلمان علما
زمرہ:سنی ائمہ
زمرہ:فقہا
زمرہ:مسلم الٰہیات دان
زمرہ:آمل کی شخصیات
زمرہ:محدثین
زمرہ:1175ء کی وفیات
زمرہ:دینور کی وفیات
زمرہ:گیارہویں صدی کے مسلم الٰہیات دان
جے شری رام

**جے شری رام** یا **جئے شری رام** یا **جیہ شری رام**  ہندوؤں کا ایک مذہبی نعرہ ہے جس کے معنی ہیں "بھگوان رام کی جیت ہو"۔ رام ہندو مت میں ایک بھگوان مانے جاتے ہیں جو وشنو کے ساتویں اوتار ہیں۔ جے شری رام کا نعرہ عموماً ڈر، خوف، افسردگی، ذہنی دباؤ اور تھکن کو دور کرنے کے لیے لگایا جاتا ہے۔ اندرونی طاقت اور حوصلہ کو بحال کرنے کے لیے بھی اس نعرہ کا استعمال کیا جاتا ہے۔ بچے کی ولادت اور موت کے وقت بھی جے شری رام پکارا جاتا ہے تاکہ موت و حیات میں آسانی ہو۔ رام راماین کے ایک مہانایک ہیں جنھوں نے انسانیت کے لیے متعدد کارہائے نمایاں انجام دیے ہیں، ان میں ایک اہم کام دنیا سے بیزار ہو کر زندگی گزارنے کا ہنر بھی ہے۔

حالیہ دنوں میں بھارت میں جے شری رام کے نعرہ کے ذریعہ مسلم نوجوانوں اور بوڑھوں کو مارنے پیٹنے کے کئی واقعات ہوئے ہیں۔ ہندو مذہب کے ماننے والے گروہ کی شکل میں کسی مسلمان کو گھیر لیتے ہیں اور اس سے جبرا جے شری رام کا نعرہ لگواتے ہیں۔ اگر مسلمان نعرہ نہ لگائے تو بھیڑ اسے بھیانک تشدد کا نشانہ بناتی ہے اور متعدد واقعات میں مظلوم کی موت بھی واقع ہوئی ہے۔ بھارت کے عام انتخابات، 2019ء میں نریندر مودی کے دوبارہ وزیر اعظم بننے کے بعد اس طرح کے واقعات میں مزید اضافہ ہوا ہے۔

## واقعات
17 جون 2019ء کو بھارت کی ریاست جھار کھنڈ میں 24 سالہ مسلم جوان تبریز انصاری پر چوری کے شبہ میں حملہ کیا گیا۔ اہل خانہ کا الزام ہے کہ بھیڑ نے اسے ڈنڈے اور تار سے پیٹا اور اگلے پولس کے حوالے کر دیا۔ بھیڑ اسے جے ہنومان اور جے شری کہنے پر مجبور کررہی تھی۔ اہل خانہ کا یہ بھی الزام ہے کہ پولس نے ہسپتال پر غلط رپورٹ بنانے کا دباو ڈالا تھا۔

19 جون 2019ء کو ایسا ہی ایک وقعہ مغربی بنگال میں پیش آیا جب کولکاتا میں مدرسہ کے ایک 26 سال مدرس حافظ محمد شاہ رخ نے دعوی کیا کہ انھیں ایک بھیڑ نے چلتی ٹرین میں جے شری رام کا نعرہ لگانے پر مبجور کیا۔ جب انھوں نے منع کیا تو لوگوں سے اسے دھکا دے دیا۔

## مزید دیکھیے
* جے سیا رام

## حوالہ جات

زمرہ:ہندو پوجا اور مراقبہ
زمرہ:ہندومت کے متعلق نامکمل مضامین
زمرہ:مسلمانوں کے خلاف تشدد
زمرہ:بابری مسجد تنازع
زمرہ:وشو ہندو پریشد
زمرہ:سنگھ پریوار
زمرہ:نعرے
زمرہ:رام
زمرہ:بھارت میں مسلمانوں کے خلاف تشدد
زمرہ:ویکی ڈیٹا سے مطابقت رکھنے والی مختصر تفصیل
مرکز شہر عمان

تصغیر|مرکز شہر عمان

**مرکز شہر عمان**  اردن کے دار الحکومت عمان کا قدیم تجارتی علاقہ ہے جسے عربی زبان میں **البلد** کہا جاتا ہے۔

## مزید دیکھیے
* عمان (شہر)

## حوالہ جات

زمرہ:عمّان
زمرہ:ویکی ڈیٹا سے مطابقت رکھنے والی مختصر تفصیل
زمرہ:عمان کی عمارات و ساخات
ٹوئنٹی20 بین الاقوامی میں پاکستان کے ریکارڈ کی فہرست

یہ فہرست پاکستان کے **ٹوئنٹی20 بین الاقوامی** کرکٹ کے ریکارڈ کی ایک فہرست **ہے** ، یہ ریکارڈ ٹیم اور ٹوئنٹی20 بین الاقوامی (ٹی20) کرکٹ میں انفرادی پرفارمنس پر مشتمل ہیں۔

## تفصیل
ہر زمرہ کے لیے سب سے بہترین پانچ سے سات ریکارڈ درج کیے گئے ہیں، سوائے "ٹیم کی جیت، ہار، ڈرا اور بہترین وکٹ پارٹنرشپ" کے۔ پانچویں مقام پر میچ برابری کے ریکارڈ بھی شامل فہرست ہیں۔

## ٹیم ریکارڈ

### میچ کھیلے گئے (کل)

### نتیجہ خلاصہ (اپوزیشن کے خلاف)
پاکستان نے 190میچ کھیلے ہیں، جن میں سے 117 فتوحات، 65 شکست، 2 ٹائی اور 5 کوئی نتیجہ نہیں ملا جس کی مجموعی جیت کا تناسب 64.05 ہے۔

### پہلی دو طرفہ ٹی20 بین الاقوامی سیریز میں جیت

### ٹیم سکور ریکارڈ

#### سب سے زیادہ ٹیم کا مجموعہ

#### کم سے کم ٹیم کا مجموعہ

#### ایک اننگز میں سب سے زیادہ رنز دیے
متحدہ عرب امارات میں سری لنکا کے خلاف 2013-14 کی ٹی20 انٹرنیشنل سیریز کے دوسرے ٹی20 انٹرنیشنل میں پاکستان نے اپنی سب سے بڑی اننگز 211/3 کے مجموعی اسکور کو تسلیم کی۔

#### ایک اننگز میں کم سے کم رنز دیے
اپریل 2018 میں پاکستان کے دورہ ویسٹ انڈیز کے پہلے ٹی ٹوئنٹی کے دوران پاکستان کی طرف سے پوری اننگز میں سب سے کم اسکور 60 ہے جب اس نے ویسٹ انڈیز کو آؤٹ کیا۔

## انفرادی ریکارڈ

### انفرادی ریکارڈ (بیٹنگ)

#### سب سے زیادہ انفرادی سکور

#### کیریئر میں سب سے زیادہ رنز

#### سب سے زیادہ سٹرائیک ریٹ

### سب سے زیادہ کیریئر اوسط
{| class="wikitable" width="50%"
! اوسط. 
! اننگز 
! سکور 
! کھلاڑی 
! دورانیہ 
|- bgcolor="#cee0f2"
|-
| **51.21** 
| 44 
| 1639 
| محمد رضوان † 
| 2016 موجودہ 
|-
| **45.17** 
| 68 
| 2620 
| بابر اعظم † 
| 2016 موجودہ 
|-
| **37.52** 
| 34 
| 788 
| مصباح الحق 
| 2007-2012 
|-
| **31.46** 
| 110 
| 2423 
| شعیب ملک 
| 2006-تا حال 
|-
| **28.33** 
| 23 
| 595 
| سلمان بٹ 
| 2007-تا 2010 
|-
| **27.26** 
| 42 
| 818 
| سرفراز احمد † 
| 2010-تا 2021  
|-
| colspan="5" | *اہلیت: 20 اننگز*
|-
ماخذ: کرییکنفو . آخری اپ ڈیٹ: 7 فروری 2022
{|

### کیریئر سنچریاں

### زیادہ سے زیادہ 50+ اسکور

### زیادہ بار صفر پر آؤٹ

### انفرادی ریکارڈ (بولنگ)

#### زیادہ کیریئر وکٹیں

#### بہترین بولنگ کے اعداد و شمار

### انفرادی ریکارڈ (دیگر)

#### زیادہ سے زیادہ کیچ پکڑے

### کپتان کے طور پر جیت کی زیادہ اوسط

## پارٹنرشپ ریکارڈ

### ہر وکٹ کے لیے شراکت داری

## مزید دیکھیے

* ٹوئنٹی20 بین الاقوامی ریکارڈ کی فہرست
* ٹیسٹ کرکٹ ریکارڈ کی فہرست
* کرکٹ ورلڈ کپ ریکارڈ کی فہرست

## حوالہ جات

زمرہ:بین الاقوامی کرکٹ میں پاکستان
زمرہ:پاکستانی کرکٹ کی فہرستیں
زمرہ:پاکستانی کرکٹ کے ریکارڈ اور شماریات
زمرہ:ٹوئنٹی20 بین الاقوامی کرکٹ ریکارڈ اور شماریات
سوق جارا

تصغیر|سوق جارا

**سوق جارا**  عمان اردن کے مرکز شہر میں ایک بازار ہے۔ یہ جبل عمان میں شارع رینبو کے نزدیک واقع ایک معروف تفریحی مقام ہے۔  

## تصاویر

ملف:Souk Jara 4 Jul 2008 (13).JPG|معروضات سوق جارا
ملف:Souk Jara 4 Jul 2008 (18).JPG|إحدى زوايا السوق
ملف:Souk Jara 4 Jul 2008 (15).JPG|أشغال يدوية
ملف:Souk Jara 4 Jul 2008 (16).JPG|آلات موسيقية
ملف:Souk Jara 4 Jul 2008 (17).JPG|لوحات تشكيلية
ملف:Souk Jara 4 Jul 2008 (5).JPG|سوق جارا
ملف:Souk Jara 4 Jul 2008 (6).JPG|إحدى زوايا السوق
ملف:Souk Jara 4 Jul 2008 (7).JPG|زاوية أخرى


## حوالہ جات

زمرہ:جغرافیہ اردن کے نامکمل مضامین
زمرہ:عمان کے سیاحتی مقامات
دانیال مرزا

**دانیال مرزا** (پیدائش: 11 ستمبر 1572ء— وفات: 19 مارچ 1605ء) مغل شہزادہ تھا جو مغل شہنشاہ جلال الدین اکبر کا فرزند اور نورالدین جہانگیر کا بھائی تھا۔

زمرہ:1572ء کی پیدائشیں
زمرہ:1604ء کی وفیات
زمرہ:اجمیر کی شخصیات
زمرہ:اکبر
زمرہ:خاندان تیموری
زمرہ:مغل شہزادے
زمرہ:بھارت میں اموات بسب الکحل
زمرہ:شہنشاہوں کے بیٹے
جاکھی بندر قلعہ

**جاکھی بندر قلعہ** انگریزی (Jakhi Bandar Fort) سندھ پاکستان کے ضلع ٹھٹہ کی تحصیل میرپور ساکرو میں بحیرہ عرب میں ایک جزیرے پر واقع ہے۔ یہ بندر گاھ اور قلعہ عہد وسطی کا شاہکار ہے۔ میرپور ساکرو کے لیٹ شہر سے 5 کلومیٹر مغرب میں دریا پیر پورٹ سے 10 کلومیٹر کے فاصلے پر مغرب کی طرف سمندر کے اندر جزیرے پر موجود ہے۔ یہ قدیم زمانے میں سندھ کی دنیا سے تجارت کا مرکزی بندر گاھ اور قلعہ تھا۔ گمان غالب ہے کہ یہ پہلے سمندر کے ساحل پر تھا مگر بعد میں سمندر نے اسے گھیر لیا اور اب جزیرے پر ہے۔ البیرونی اور ابن بطوطہ نے اسے لاہوری یا لاہری بندر کہا تھا۔ یہ زمانہ 9 يا 10 عیسوی کا تھا جو البیرونی نے اسے لاہوری بندر کہا تھا۔ مگر قلعہ اور بندر پہلے سے ہی موجود ہوگا۔ کیوں کہ البیرونی نے اس کا عروج دیکھا تھا۔اب مقامی طور پر جو جاکی یا جاکھی بندر سے مشہور ہے یہ اصل میں لاڑی بندر ہے۔ سندھ کے ڈیلٹا کو لاڑ کہتے ہیں۔ لاڑی کا تلفظ البیرونی اور ابن بطوطہ نے لاہوری نکالا اور دوسرے محققوں نے اسے لاہری کہا۔ مگر یہ لاڑی بندر گاھ ہے جو دیبل، بنبھور کے قریبی سمندری علاقے میں واقع ہے۔ جزیرے پر دو قسم کے آثار ہیں۔ ایک قلعہ  کے آثاراور دوسرا قلعہ کے باہر رہائشی کے آثار ہیں، محققین نے لکھ ہے کہ اس جگہ دکانیں تھیں۔ رہائش کے قریب بھی دفاعی برج ہیں۔ قلعہ دو ایکڑ کے رقبے پر پھیلا ہوا ہے۔ قلعہ کا دروازہ مشرق میں ہے جس پر دو دفاعی برج ہیں اور ہر کونے پر ایک ایک دفاعی برج ہے۔ قلعہ کی شمال، مغرب اور جنوب والی دیوار کہ درمیان  بھی دفاعی برج ہیں۔ قلعہ کے اندر بھی رہائشی آثار ہیں۔ قلعہ کی دیواریں 5 سے  6 فٹ چوڑی ہیں۔ قلعہ کی دیواریں سرخ رنگ کی پکی اینٹوں سے تعمیر کی گئی ہیں۔ چھوٹی اینٹوں پر برہمی یا اس وقت میں رائج دوسرے قدیم رسم الخط سے تحریریں نقش ہیں۔ جس سے اندازہ کیا جا سکتا ہے کہ یہ قلعہ اور بندر گاھ اسلامی دور سے پہلے تعمیر کیا گیا تھا اور بعد میں اسلامی دور میں 1600 عیسوی تک مختلف ادوار میں حکمران بسے اور آثار چھوڑے۔
## حوالہ جات

زمرہ:تاریخ سندھ
زمرہ:قلعے
مائیکل سیرا

مائیکل آسٹن سیرا ( ولادت:7 جون 1988ء) کینیڈا کے مشہور اداکار، پروڈیوسر، گلوکار اور نغمہ نگار ہیں۔ انھوں نے اپنے کیریئر کی شروعات بچپن میں ہی فلم کنفیشنز آف اے ڈینجرس مائنڈ (2002ء) میں کی تھی۔

زمرہ:1988ء کی پیدائشیں
زمرہ:اکیسویں صدی کے کینیڈین مرد اداکار
زمرہ:بقید حیات شخصیات
زمرہ:بیسویں صدی کے کینیڈین مرد اداکار
زمرہ:کینیڈین مرد صوتی اداکار
زمرہ:کینیڈین مرد فلمی اداکار
زمرہ:کینیڈین مرد ٹیلی ویژن اداکار
زمرہ:کینیڈین ٹیلی ویژن مصنفین
زمرہ:مرد ٹیلی ویژن مصنفین
زمرہ:اکیسویں صدی کے مرد موسیقار
زمرہ:بیسویں صدی کے مرد موسیقار
زمرہ:اکیسویں صدی کی کینیڈین مرد موسیقار
زمرہ:بیسویں صدی کے کینیڈین مرد موسیقار
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:کینیڈین اداکار
زمرہ:کینیڈین راک موسیقار
علی محقق نسب

آیت اللہ **علی محقق نسب** 1337 شمسی بمطابق 15 مئی 1958ء عیسوی کو صوبہ دایکنڈی افغانستان میں پیدا ہوئے۔ آپ ہزارہ کمیونٹی سے تعلق رکھتے ہیں۔ والد کا نام حاج خادم حسین ہے۔ ابتدائی تعلیم گاؤں میں حاصل کی۔ 1351 میں حوزہ علمیہ مشہد چلے گئے اور 1359 شمسی میں حوزہ علمیہ مشہد میں سطوح عالیہ مکمل کیا۔ 1369 شمسی میں حوزہ علمیہ قم گئے۔
1378 میں فقہ و حقوق میں اپنی ڈاکٹری مکمل کی۔

## گرفتاری ، رہائی اور ہجرت
2005 میں آپ کو ایک میگزین حقوق زن میں عورتوں کی حمایت میں مضمون لکھنے پر افغانستان میں توہین مذہب کے نام پر گرفتار کر لیا گیا،اور 2 سال کی قید یا سزائے موت سنائی گئی۔لیکن بعد میں 3 مہینے کے بعد رہا کر دیا گیا۔2008 میں ایران میں آپ کو دوبارہ گرفتار کر لیا گیا اور 86 روز قید رہے۔اس کے بعد آپ نے 2012 میں بیرون ملک ہجرت کی اور پیرس میں مقیم ہوئے۔

## قرآنی توضیح المسائل
آپ کا رسالہ عملیہ توضیح المسائل قرآنی کے نام سے موجود ہے۔

## ﻭﻻﯾﺖ ﻓﻘﯿﮧ ﻭ ﻣﺮﺯﮬﺎﯼ ﺟﻐﺮﺍﻓﯿﺎﺋﯽ
علی محقق نسب کو اپنی نئی کتاب " ولایت فقیہی و مرزہای جغرافیائی" کو ایران میں شائع کرنے کی اجازت نہیں ملی ،چنانچہ انھوں نے پاکستان کے ہزارہ برادری سے تعلق رکھنے والے اپنے چند دوستوں کے تعاون سے کوئٹہ سے شائع کیا۔

## نظریات
آپ کے شاذ نظریات و فتاوی یہ ہیں:
* تقلید کو بدعت سمجھتے ہیں۔
* لوگوں کی کمائی میں سے خمس کو غیر اسلامی اور نسلی ٹیکس قرار دیتے ہیں کہ شرعاً جائز نہیں۔
* نماز پڑھتے ہوئے سجدگاہ کے طور پر کچھ رکھنے کو بدعت آل بویہ اور بت پرستی سے تشبیہ دیتے ہیں۔
* نماز میں آمین کہنے کو ذکر قرار دیتے ہیں، اس لیے آمین کہنے کو جائز قرار دیتے ہیں اور آمین کہنے سے نماز باطل ہونے والی روایات کو مخدوش قرار دیتے ہیں۔
* وضو کے حوالے سے شیعوں اور سنیوں دونوں کے وضو کے طریقے کو درست سمجھتے ہیں، ہاتھوں کا وضو میں اوپر سے نیچے کی طرف دھونے یا نیچے سے اوپر دھونے دونوں کے جواز کے قائل ہیں۔ نیز وضو میں پاؤں کا دھونا اور مسح کرنا دونوں کو ہی درست سمجھتے ہیں۔
* ولایت فقیہ کو ایران سے باہر قابل عمل نہیں سمجھتے نیز ایسی کسی حکومت کو نہیں مانتے۔
* تلقین میت کا رائج جو طریقہ ہے اس کو مخدوش سمجھتے ہیں۔
* زیارت عاشورا کو گھڑی گئی زیارت سمجھتے ہیں جو اہل بیت ع سے ثابت شدہ نہیں۔
* خلفائے راشدین اور ازواج رسول ص کا بہت زیادہ احترام کرتے ہیں، ان کی شان میں لعنت، سب یا بے احترامی کرنے والے کو جاہل اور مطلب پرست لوگوں کا شیوہ قرار دیتے ہیں۔
* اہل سنت کے ساتھ نماز بغیر کسی تقیہ اور بغیر کسی انفرادی نیت کے درست سمجھتے ہیں اور اہل سنت کے ساتھ باجماعت نماز میں حج وغیرہ موقعوں پر قنوت پڑھنے کو درست نہیں سمجھتے۔
* قرآن و عقل کی بنیاد پر مسائل اور روایات کو پرکھتے ہیں۔

## تصنیفات
پانچ اہم کتب لکھیں۔
# تاریخ تحلیلی فقہ تشیع
# ولایت فقیہ و مرزہای جغرافیائی
# اجتہاد و تقلید
# مقدمہ ای بر دانش حقوق
# طرح قانون اساسی دولت افغانستان

## حوالہ جات

زمرہ:افغان زیر حراست اور قیدی شخصیات
زمرہ:افغان مصنفین
زمرہ:افغانستان کے آیت اللہ العظمی
زمرہ:بقید حیات شخصیات
زمرہ:ہزارہ شخصیات
زمرہ:ہزارہ مصنفین
زمین ڈاٹ کام

**زمین ڈاٹ کام**  پاکستان میں ایک آن لائن جائداد پورٹل ہے۔ 
اس سائٹ کو ریل اسٹیٹ ڈیلرز، ڈویلپرز، ادارے اور فروخت یا خریدنے کے لیے جائداد پیش کی جاتی ہیں۔ کمپنی کا صدر دفتر لاہور، پاکستان میں واقع ہے جبکہ اس کی شاخیں پورے پاکستان کے گیارہ شہروں بشمول کراچی، لاہور، اسلام آباد، گوجرانوالہ، فیصل آباد، پشاور، ملتان اور پاکستان کے دیگر شہروں میں پھیلی ہوئی ہیں۔

## تاریخ
**زمین ڈاٹ کام** دو پاکستانی کاروباری بھائیوں ذیشان اور عمران علی خان نے 2006ء میں قائم کی۔

## اردو ویب گاہ
فروری 2013ء میں سائٹ کا اردو نسخہ بھی شائع کیا گیا۔ 

## حوالہ جات

زمرہ:2006ء  میں قائم شدہ انٹرنیٹ املاک
زمرہ:پاکستان کی مرافقات برائے غیر منقولہ جائیداد
زمرہ:پاکستان میں غیر منقولہ جائیداد
زمرہ:پاکستانی ویب سائٹس
زمرہ:لاہور میں قائم کمپنیاں
زمرہ:غیر منقولہ جائیداد
زمرہ:پاکستان کی معیشت
زمرہ:ویکی ڈیٹا سے مطابقت رکھنے والی مختصر تفصیل
ابو یعلی حنبلی

**محمد بن حسین بن محمد بن خلف بن احمد بن فراء ابو یعلیٰ بغدادی حنبلی**، ابن الفراء کے نام سے مشہور ہیں، عباسی دور کے حنبلی فقہا میں سے ہیں، سنہ ولادت 380 ہجری اور سنہ وفات 458 ہجری ہے، قاضی ابو یعلیٰ نام سے بھی مشہور ہیں۔

## سیرت
فتاویٰ اور دروس دیا کرتے تھے، تلامذہ کا ایک ہجوم ہوتا تھا، فقہ میں اپنے زمانے کے امام تھے، قرآن و تفسیر اور اصول و فقہ میں عراق کے سب سے بڑے عالم مانے جاتے تھے، ان کے والد بڑے حنفی عالم اور لوگوں کا مرجع تھے، والد محترم کا انتقال ہوا اس وقت ابو یعلیٰ کی عمر دس سال تھی، والد صاحب نے انھیں "مختصر الخرقی" سے عبادات کا باب پڑھنے کی تلقین کی، اس طرح فقہی ذوق پیدا ہو گیا، اس کے بعد حنبلی مذہب کے بڑے عالم ابو عبد اللہ بن حامد کے حلقہ درس میں شامل ہو گئے، کئی سال ان کی صحبت میں رہے اور فقہ میں خوب مہارت حاصل کی، سب سے پہلے سماعت حدیث سنہ 385 ہجری میں علی بن معروف سے کی، مکہ میں اور دمشق میں عبد الرحمن بن ابو نصر سے سماعت کی، اسی طرح حلب میں سماعت کی، صفات الہٰی میں تاویل کے ابطال پر کتاب لکھی، کتاب میں موضوع اور ضعیف روایات سے استدلال کی وجہ سے لوگ ان کے خلاف ہو گئے، ابو یعلیٰ قادر باللہ کی خدمت میں کتاب لے کر گئے، اسے کتاب پسند آئی، کچھ اور معاملات اور دشواریاں پیش آئیں، بعد میں وزیر علی بن مسلمہ نے دونوں فریقوں میں صلح کرا دی اور حاضرین سے کہا کہ اصل قرآن تو اللہ کا کلام ہے، صفات کے متعلق خبریں آتی جاتی رہیں گی جیسا کہ ابھی پیش آئی ہیں۔

ابو یعلیٰ کو حران اور حلوان کے ساتھ ساتھ دار الخلافت میں بھی قاضی مقرر کر دیا گیا، قرات عشرہ کے قاری تھے، عبادت گزار اور شب بیدار شخص تھے، تصنیف و تالیف سے خاص اشتغال تھا، رعب و جلال کے مالک تھے، حدیث میں زیادہ مہارت حاصل نہ تھی اسی لیے بسا اوقات ضعیف روایات سے استدلال کر لیا کرتے تھے، لیکن فقہی بصیرت زبردست حاصل تھی، ابو الحسن بغدادی، ابو جعفر ہاشمی، ابو الغنائم بن غباری، ابو علی بن بنا، ابو الوفاء بن قواس، ابو الحسن نہری، ابن عقیل، ابو الخطاب کلوذانی، ابو الحسن بن جدا، ابو یعلیٰ کیال اور ابو الفرج شیرازی جیسے ائمہ فقہا نے ان سے فقہ کا علم حاصل کیا ہے۔
## اساتذہ
* علی بن عمر حربی
* اسماعیل بن سوید
* ابو القاسم بن حبابہ
* عیسیٰ بن وزیر
* ابن اخی میمی
* ام الفتح بنت احمد بن کامل
* ابو طاہر مخلص
* ابو الطیب بن منتاب
* قاضی ابن معروف

## تلامذہ
* خطیب بغدادی
* ابو الخطاب کلوذانی
* ابو الوفاء بن عقیل
* ابو غالب بن بنا
* یحییٰ بن بنا
* ابو العز بن کادش
* ابو بکر محمد بن عبد الباقی
* قاضی ابو الحسین محمد بن بن محمد بن فراء (ان کے بیٹے ہیں)
* ابو سعد احمد بن محمد زوزنی
* قاری ابو علی اہوازی

## تصنیفات
قاضی ابو یعلیٰ بن فراء کی تقریباً دسیوں سے زائد تصنیفات ہیں۔
* أحكام القرآن.
* مسائل الإيمان.
* المعتمد ومختصره.
* المقتبس.
* عيون المسائل.
* الرد على الكرامية.
* الرد على السالمية والمجسمة.
* الرد على الجهمية.
* الكلام في الاستواء.
* العدة في أصول الفقه ومختصرها.
* فضائل أحمد.
* كتاب الطب.

## وفات
قاضی ابو یعلیٰ کی وفات 19 رمضان المبارک سنہ 458 ہجری میں ہوئی۔

## حوالہ جات

زمرہ:380ھ کی پیدائشیں
زمرہ:458ھ کی وفیات
زمرہ:حنابلہ
زمرہ:علمائے اہلسنت
زمرہ:گیارہویں صدی کے اسلامی مسلم علما
زمرہ:ویکی ڈیٹا سے مطابقت رکھنے والی مختصر تفصیل
زمرہ:اثری شخصیات
زمرہ:اصولی شخصیات
زمرہ:گیارہویں صدی کے مسلم الٰہیات دان
زمرہ:باب حدیث/متعلقہ مضامین
زمرہ:راویان حدیث
جریری

ابن جریر طبری کے خیالات و افکار سے پنپنے والے فقہی مسلک کو "جریری" کہتے ہیں۔
نویں اور دسویں صدی کے ایک فارسی النسل مسلم عالم طبری سے منسوب یہ فقہی مسلک بہت کم مدت تک منظر عام پر رہا اور جلد ہی اپنی شناخت ختم کر بیٹھا۔ مگر سنی العقیدہ علما میں اس کی گونج دو صدیوں تک رہی۔

## قواعد و اصول
آکسفورڈ یونیورسٹی کے لیکچرار کرسٹوفر میلشرٹ کے مطابق جریری مسلک شافعی مسلک کی طرح نیم عقلی عقائد ماننے والا مسلک تھا۔ اور اس کی مشابہت شافعی مسلک کے ساتھ ساتھ ظاہری مسلک سے بھی تھی۔

جریری مسلک امام احمد بن حنبل کے حنبلی مسلک کے ساتھ مسلسل متصادم رہا۔
جریری فقہ عورتوں کی آزادی کا قائل تھا یعنی اس مسلک کی تعلیمات کے مطابق عورتیں قاضی بن سکتی تھیں اور مردوں کی جماعت میں بطور امام نماز بھی پڑھانے کی عورتوں کو اجازت تھی۔ حنفی مسلک کے ساتھ جریری مسلک کا تصادم استحسان کے معاملات میں تھا جس کی جریری مسلک نے سختی سے مذمت کی تھی۔

طبری کو کتب دینی کا ماہر سمجھا جاتا تھا۔ داؤد ظاہری کی طرح طبری بھی اجماع کو محدود کرتے تھے مثلاً صحابہ نے جس معاملے کو متفقہ طور پر رضامندی سے مانا ہو اس حدیث کے متن کو مکمل مان لینا چاہیے اور راوی کے کردار کو شک شبہ سے پاک ہو کر ہر طرح کی سند دے دینی چاہیے۔

## حوالہ جات

زمرہ:ویکی ڈیٹا سے مختلف مختصر وضاحت
زمرہ:Harv اور Sfn کے بدون ہدف نقائص
زمرہ:سنی فقہ کے مکاتب فکر
سائبر سیکس

**سائبر سیکس**  جسے **کمپیوٹر سیکس**، **انٹرنیٹ سیکس**، **نیٹ سیکس** اور **سائبرنگ** بھی کہا جاتا ہے، ایک بینشی ہمبستری کا معاملہ ہے جس میں دو یا اس سے زیادہ افراد دور دراز کے فاصلوں پر کمپیوٹر نیٹ ورک سے جڑتے ہیں اور ایک دوسرے کو مباشرت پر آمادہ پیامات بھیجتے ہیں۔ ایک طرح سے یہ تخیلی ہم بستری اس طرح مکمل ہوتی ہے کہ اس کے شرکاء اپنے اعمال کا تذکرہ کرتے ہیں اور اپنی گفتگو کے ساتھیوں کو جوابات بھیجتے ہیں جو اس شکل ہوتے ہیں کہ اس سے ان کی خود کی جنسی خواہشات اور تخیلات کو ہوا ملتی ہے۔ سائبر سیکس میں اکثر حقیقی زندگی کی مشت زنی کا ماحول ہوتا ہے۔ ایسے ماحول جن میں سائبر سیکس انجام پزیر ہو ضروری نہیں کہ مخصوص موضوع تک محدود رہے اور چیاٹ کے شرکاء اچانک کوئی دعوتی پیام وصول کر سکتے ہیں۔ سائبر سیکس کے معاملے کی کیفیت عمومًا اس بات پر منحصر ہے کہ شرکاء میں کس طرح ایک زندہ جذباتی دماغی تصویر اپنے ساتھیوں کے دماغوں میں چھوڑ سکتے ہیں۔ خیالات کی روانی اور بے یقینی کی معطلی بھی ضروری طور پر اہمیت کے حامل ہیں۔ سائبر سیکس کسی رواں یا بہت ہی گہرا چکے رشتے کے بیچ ممکن ہے، مثلًا ایسے عاشقوں کے بیچ کو جغرافیائی طور پر الک ہو چکے ہیں یا ان افراد کے بیچ ہو سکتا ہے جو پہلے سے ایک دوسرے سے غیر مانوس ہیں اور محض آن لائن مقامات یا سائبر جگہوں پر ملتے ہیں اور یہ لوگ ایک دوسرے سے ممکنہ طور پر اپنے ناموں اور شناختوں مخفی رکھنا چاہتے ہیں۔ کچھ سیاق و سباق میں سائبر سیکس ویب کیمبرا کی مدد سے مزید روانی کا مظاہرہ کر سکتی ہے اور اس کے ذریعے ساتھیوں کے ویڈیو بر سر موقع فریق ثانی تک پہنچ سکتے ہیں۔

## منفی اثرات کا جائزہ
2018ء میں پاکستان میں ہونے والے کم عمر لڑکی زینب انصاری کے قتل کے بعد اس ملک کی توجہ عالمی سطح پر انٹرنیٹ پر عریاں اورغیر اخلاقی مواد کی فروخت کے اربوں ڈالروں کے کاروبار پر مبذول ہوئی جسے ’’سائبر سیکس‘‘ انڈسٹری کا نام دیا جاتا ہے۔ اس صنعت سے وابستہ مافیا دنیا بھر میں سرگرم ہیں۔ بچوں پر جنسی اور جسمانی تشدد کا ایک سبب یہ ویب سائٹس ہیں، جن کی مانگ ہوتی ہے کہ انھیں ایسی ویڈیوز ارسال کی جائیں۔ تاہم باضابطہ ویب گاہ سے ہی اس قباحت کا فروغ نہیں ہوتا۔ راست چیٹنگ اور ویب کیمرا بھی دنیا بھر کے لوگوں کی سوچ اور ان کے جنسی رجحانات پر اثر انداز ہو سکتے ہیں۔

## مزید دیکھیے
* سائبر سیکس کی لت
* کمپیوٹر امدادی مواصلات
* انٹرنیٹ کی فحش نگاری
* سیکس ٹنگ
* سیکس ٹیک
* ٹیلی ڈیلڈونیکس

## حوالہ جات

زمرہ:انٹرنیٹ کی ثقافت
زمرہ:جنسی صنعت
زمرہ:ویکی ڈیٹا سے مطابقت رکھنے والی مختصر تفصیل
زمرہ:جنس (حیاتیات)
زمرہ:جنسی اعمال
زمرہ:مشت زنی
زمرہ:آن لائن بات چیت
زمرہ:شہوت انگیز
پپو

**پپو**  بھارت کے کئی علاقوں میں مستعمل مذکر نام ہے۔
پپو ایک ہندی لفظ ہے جو اصل نام اور چھوٹے بچوں کے نام کے طور پر بھی استعمال کیا جاتا ہے۔ ثقافت عامہ میں لفظ پپو بہت معروف رہا ہے مثلاً اے آر رحمان کا گانا پپو کانٹ ڈانس سالا، بھارتی الیکشن کمیشن کی مہم “پپو ووٹ نہیں ڈال سکتا“، کیڈبری کا اشتہار “پپو پاس ہو گیا“ وغیرہ۔ پپو لفظ پر فلم بھی بنی ہے جیسے پپو پاس ہو گیا (2007ء)، پپو کانٹ ڈانس سالا (2011ء)۔

## اشتہارات میں استعمال

اشتہارات میں لفظ پپو کا پہلی مرتبہ استعمال کیڈبری نے 2006ء میں کیا۔ پپو کردار کے خالق ابھیجیت اواستی کو مانا جاتا ہے۔ انھوں نے کیڈبری کے اشتہارات کے لیے اس کردار کو تخلیق کیا۔ کیڈبری نے پپو خوب مشہور کیا اور خود کیڈبری نے اس کردار سے بہت فائدہ اٹھایا۔ اس کے نعرے ‘‘پپو بلو ہے“ اور “پپو پاس ہو گیا“ بہت مشہور ہوئے۔ پپو کو ایک جوان عمر کا لڑکا دکھایا گیا ہے جو امتحان میں کامیاب ہوجاتا ہے اور خوشی میں وہ کیڈبری تقسیم کرتا ہے۔
دی اکنامک ٹائمز کے مطابق کردار پپو کی وجہ خریدار خوب متوجہ ہوئے اور بازار میں خوب اس کردار کا خوب فائدہ اٹھایا گیا۔ ماروتی سوزکی نے بھی پپو کو اپنے اشتہار میں استعمال کیا۔ اس کا نعرہ تھا “ماروتی کے اصلی لگاوگے تو پپو نہیں کہلاوگے“۔
کیرالا پولس نے ٹرافک شعور کی بیداری کے لیے “پپو دی زیبرا“ کو تخلیق کیا۔ کیرلا میں کچھ اسکولوں میں “پپو زون“ بنایا گیا جہاں طالب علم ٹرافک سے متعلق جانکاری دیتے تھے۔

## پپو کا کم عقل شخص کے لیے استعمال
پپو کا جدید طور پر کسی کم عقل شخص کے لیے کیا جاتا ہے۔ اسی طرح سے کسی کو پپو بنانے سے مراد یہ ہے کہ اس شخص کو بے بے وقوف بنانا۔ 

## راہول گاندھی کے لیے بھارت میں یہ لفظ کا استعمال
بھارت میں بی جے پی اور اس کے قائدین، بہ شمول وزیر اعظم نریندر مودی پر تنقیدی حملہ کرنے کے کچھ مواقع پر خود کو نرم گفتار اور سیاست کا مہذب چہرہ بتانے کے لیے کانگریسی قائد راہول گاندھی نے کچھ موقع پر پپو کا لفظ استعمال کیا۔ مگر یہ لفظ سیاسی حلقوں میں اور سماجی میڈیا پر ان کے لیے مخصوص ہو گیا۔ 

مودی حکومت کے وزیر مہیش شرما نے مارچ 2019ء میں مودی حکومت میں ثقافت کے مرکزی وزیر مہیش شرما نے ایک قدم اور بڑھاتے ہوئے راہول گاندھی کی بہن پرینکا گاندھی کو "پپو کی پپی" کا نام دیا۔ اسے گانگریس نے سیاست کی تازہ گراوٹ قرار دیا۔ تاہم اس بد نما لقب کو ملک میں زبان زد عام ہونے کا موقع نہیں ملا۔ 

## پپو نام کے مشہور اشخاص
* کوتھیرواتم پپو (1936ء تا 2000ء)، ملیالم اور تیلگو فلموں کے اداکار۔
* پپو وینوگوپال راو (ولادت: 1948ء)، آندھرا پردیش سے بھارت کے ماہر تعلیم ماہر موسیقی۔
* پپو کلانی (ولادت: 1951ء)، مہاراشٹر کے جرائم پیشہ شخص اور سیاست دان۔
* پپو یادو (ولادت: 1967ء)، بہار کے بھارتی سیاست دان۔
* پپو سائیں، پاکستان کے ڈھول کے موسیقار۔
* پپو پوم پوم، اڈیا فلموں کے مشہور مزاحیہ اداکار

## حوالہ جات

زمرہ:ذاتی نام
زمرہ:ویکی ڈیٹا سے مطابقت رکھنے والی مختصر تفصیل
دی کپل شرما شو

**دی کپل شرما شو** ہندی زبان میں نشر ہونے والا اسٹینڈ اپ کامیڈی طرز کا مزاحیہ ٹی وی سلسلہ ہے جس کی میزبانی مشہور مزاحیہ اداکار کپل شرما کرتے ہیں۔ یہ پروگرام سونی انٹرٹینمنٹ ٹیلی ویژن پر نشر ہوتا ہے۔ اس شو کا پہلا سیزن 23 اپریل 2016ء کو نشر ہوا تھا۔ یہ مزاحیہ ٹی وی سلسلہ کپل شرما اور شانتی ون نان کواوپیریٹو ہاوسنگ سوسائٹی میں موجود اس کے پروسیوں کی زندگی پر مبنی ہے۔ شو کی فلم سازی گورے گاؤں، ممبئی میں موجود فلم سٹی میں کی جاتی ہے۔ شو کا پہلا سیزن کپل شرما کے پروڈکشن ہاوس کے 9 فلمز نے فریمس پروڈکشنز کے ساتھ مل کر پروڈیوز کیا تھا۔ دوسرا سیزن سلمان خان، کے 9، بنیجے ایشیا اور ٹیم (ٹرایمپھ اینٹرٹینمینٹ اینڈ میڈیا) نے مل کر پروڈیوس کیا۔
## فارمیٹ
### عمومی جائزہ

اس شو کا فارمیٹ کومیڈی نائٹز ود کپل کے جیسا ہی ہے۔ دی کپل شرما شو کپل شرما اور اس کے مزاحیہ معاون اداکاروں کے درمیان میں آپسی ہنسی مذاق، نوک جھونک اور لطیفوں کا مجموعہ ہے۔ معاون اداکاروں میں سمونا چکرورتی، کیکو شاردا، چندن پربھاکر اور روشیل راو ہیں۔ یہ تمام اداکار شانتی ون نان کواوپے ریٹو ہاوسنگ سوسائٹی کے سکان ہیں۔ عموما ہر قسط ہو حصوں ہر مشتمل ہوتی ہیں جس میں پہلے حصہ میں شو کے اداکار ایک اسکٹ یا ڈراما پیش کرتے ہیں اور دوسرے حصہ میں کوئی مشہور شخصیت جلوہ افروز وتی ہے۔  ایک عرصہ تک نوجوت سنگھ سدھو اس شو کے مستقل مہمان تھے۔

## کاسٹ
### سیزن 1
#### اہم کردار
* کپل شرما بحیثیت کپو شرما، چپو شرما، شمشیر سنگھ (انسپیکٹر)، راجیش ارورا، گپو، ٹپو، شتروگھن سنہا کی نقل۔
* سنیل گروور بحیثیت ڈاکٹر مشہور گلاٹھی، رنکو دیوی، پڈھو، امیتابھ بچن کی نقل، دھرمیندر کی نقل۔ 
* علی اصغر بحیثیت نانی، بیگم لچی اور امیتابھ بچن کی نقل۔
* کیکو شاردا بحیثیت بمپر لاٹری (50 50 ہسپتال کی نرس)، سنتوش (سنکو دیوی کی نند)، دامودر ایشورلال گائتونڈے (انسپیکٹر)، بچا یادو (دودھ والا)، کچا یادو (بچا یادو کا جڑواں بھائی)، بابی دیول کی نقل۔
* بھارتی سنگھ بحیثیت ببلی موسی اور للی۔
* چندن پربھاکر بحیثیت چندو (دبئی ٹی اسٹال کا سی ای او)، ابھیشیک بچن کی نقل۔
* سمونا چکرورتی بحیثیت سارلا گلاٹی (ڈاکٹر مشہور گلاٹی کی بیٹی) اور کپو کی بچپن کی دوست۔
* روشیل راو بحیثیت لیٹری اکیلا (50-50 ہسپتال کی نرس)
* سگندھا مشرا بحیثیت معملہ ودیاوتی اور کنگنا راناوت کی نقل۔

## حوالہ جات

زمرہ:2010ء کے بھارتی ٹی وی سیریز
زمرہ:سونی انٹرٹینمنٹ ٹیلی ویژن سیریز
زمرہ:ہندی زبان کے ٹیلی ویژن پروگرام
فلم سٹی

**فلم سٹی**  ممبئی، بھارت کے مشرقی گورے گاوں میں واقع سنجے گاندھی نیشنل پارک کے جوار میں فلم اسٹوڈیو کا ایک کامپلیکس ہے۔ اس میں متعدد رکارڈنگ کمرے، باغات، جھیلیں، سنیما ہال اور میدان ہیں جن میں بالی وڈ کی اکثر فلمیں بنتی ہیں۔ اسے 1977ء میں حکومت نے فلم کو فروغ دینے کے لیے بنایا تھا۔  وی شانتا رام نے فلم سٹی کا خاکہ تیار کیا تھا۔ اور ان کی زیر نگرانی یہ مکمل ہو سکا۔  2001ء میں اس کا نام بدل کر دادا صاحب پھالکے نگر رکھ دیا گیا۔ دادا صاحب پھالکے بالی ووڈ کے پہلے پروڈیوسر اور ہدایتکار تھے اور انھیں بھارتی فلم انڈسٹری کا بابا کہا جاتا ہے۔  بالی ووڈ کی تقریباً تمام فلمیں یہاں بنتی ہیں۔ یہاں فلم سازی کے تمام مقامات موجود ہیں جیسے مندر، عدالت، قید خانہ، جھیل، پہاڑ، جھرنا، گاؤں، تفریح گاہ، باغ اور ایک مصنوعی واٹر فال وغیرہ۔

## عملہ
فلم سٹی میں کل آٹھ فلم سازی کے مقامات ہیں جہاں کل 800 لوگ کام کرتے ہیں۔

## حالیہ واقعات
### سیر
2014ء میں مہاراشٹر کے سیر و سیاحت بورڈ نے عوام کی زیارت کے لیے اسے میہا کر دیا۔ اس کا ٹکٹ تقریباً 650 روپئے فی کس ہے۔

## حوالہ جات

زمرہ:بالی وڈ
زمرہ:ممبئی میں فلم اسٹوڈیوز
زمرہ:ویکی ڈیٹا سے مختلف مختصر وضاحت
فیفا خواتین کا عالمی کپ، 2019ء

**فیفا خواتین کا عالمی کپ، 2019ء**  خواتین کے فیفا عالمی مقابلوں کا آٹھواں حصہ تھا۔ خواتین کی یہ بین الاقوامی فٹ بال چیمپئن شپ 24 قومی ٹیموں کے درمیان کھیلی گئی۔ اس کی میزابنی فرانس نے 7 جون سے 7 جولائی 2019ء تک کی، جس میں 9 شہروں میں 52 مقابلے منقعد ہوئے۔ نیدرلینڈز کے خلاف فائنل میں امریکا نے 2–0 سے اسے شکست دے کر چوتھی مرتبہ فاتح کا خطاب اپنے نام کیا اور جرمنی کے بعد چار مرتبہ جیتنے والا دوسرا ملک بن گیا۔

## حوالہ جات

زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:فرانس میں کھیلوں کی سرگرمیاں
زمرہ:ایسوسی ایشن فٹ بال میں 2019ء
زمرہ:جولائی 2019ء کی سرگرمیاں
زمرہ:جون 2019ء کی سرگرمیاں
زمرہ:فرانس میں فٹ بال
جون 2019ء میں وفیات

یہ **جون 2019ء میں وفیات** کی وقائع نگاری ہے۔ نام بلحاظ تاریخ وفات شامل ہیں۔ ہر تاریخ کے نام بلحاظ الف بائی ترتیب ہیں۔

تمام معلومات کی ترتیب یہ ہے :
* نام، عمر، شہریت جس ملک میں پیدا ہوا، قومیت (اگر دستیاب ہو)، شخصیت کی وجہ شہرت، وجہ وفات (اگر معلوم ہو) اور حوالہ۔

## جون
### 2
*افتخار الحسن کاندھلوی، 97 برس، بھارتی مسلم عالم۔
### 5
* دنیار کانٹریکٹر، 79 برس، بھارتی اداکار (*[[بازیگر (فلم)|بازیگر]]*، *[[36 چائنا ٹاؤن]]*، *[[بادشاہ (فلم)|بادشاہ]]*)۔
### 6
انور سجاد، 84 برس، پاکستانی ناول نویس اور افسانہ نگار۔
### 8
* عباس کمیلی، 77 برس، پاکستانی شیعہ عالم اور سابقہ سینیٹر۔

### 10
* اختر سرفراز، 43 برس، پاکستانی کرکٹ کھلاڑی، سرطان۔
* گریش کرناڈ، 81 برس، بھارتی اداکار، فلم ہدایت کار اور منظر نویس۔
### 11
* ریاض الدین، 61 برس، پاکستانی کرکٹ امپائر، دورہ قلب۔
* محقق کابلی، 91 برس، آیت اللہ العظمی افغانستان۔

### 12
* سلویا مائلز، 94 برس، امریکی اداکارہ (*مڈنائیٹ کاؤ*، *فیئرویل، مائے لوولی*، *شی-ڈیول*)۔
### 17
* محمد مرسی، 67 برس، مصری سیاست دان، صدر (2012ء–2013ء)، دل کا دورہ۔
### 21
*دیمیتریس خریستوفیاس، 72 برس، قبرصی سیاست دان، صدر (2008ء–2013ء)، عمل تنفس کا بگاڑ۔

### 25
*سوامی ستیہ متر آنند، 86 برس، بھارتی ہندو گرو، پھیپھڑوں کا مرض۔
### 28
* لیاقت علی عاصم، 62 برس، پاکستانی شاعر، دورہ قلب۔

## حوالہ جات

@
زمرہ:جون 2019ء کی سرگرمیاں
زمرہ:بنگالی زبان کے بیرونی روابط پر مشتمل مضامین
زمرہ:جون کی وفیات
زمرہ:جون
خضر نوشاہی

**خضر حیات عباسی نوشاہی** المعروف **ڈاکٹر خضر نوشاہی** پاکستان کے ممتاز محقق، مترجم، شاعر اور سلسلہ  قادریہ کی شاخ  نوشاہیہ سے تعلق رکھنے والے صوفی تھے۔ وہ فارسی اور عربی مخطوطات کے ماہر مانے جاتے تھے۔ آپ کی ترتیب دی ہوئی مخطوطات کی فہارست بھارت، پاکستان اور ایران سے شائع ہو چکی ہیں۔

## حالات زندگی
خضر نوشاہی  30 مارچ 1952ء کو چنبھل، ضلع شیخوپورہ، پاکستان میں عبد الکریم عباسی نوشاہی کے گھر  پیدا ہوئے۔ والد خانوادہ نوشاہیہ کے ممتاز صوفی اور پنجابی زبان کے شاعر تھے۔ خضر نوشاہی نے ہائی اسکول اجنیانوالہ سے 1969ء میں میٹرک کا امتحان پاس کیا۔ اسی دوران والد کی وفات کی وجہ سے تعلیم کا سلسلہ منقطع کرنا پڑا اور سجادہ نشینی کی ذمہ داریاں سنبھالیں۔ اپنی کوششوں سے نجی حیثیت سے امتحانات پاس کیے اور بعد ازاں ہمدرد یونیورسٹی کراچی سے فارسی زبان کے نامور شاعر، مورخ میر علی شیر قانع ٹھٹوی کی فارسی کتاب معیارِ سالکانِ طریقت پر پی ایچ ڈی کی سند حاصل کی۔ ہمدرد یونیورسٹی کی بیت الحکمہ لائبریری میں شعبہ مخطوطات کے انچارج رہے۔ مرکزِ تحقیقاتِ فارسی ایران و پاکستان اسلام آباد اور اقبال اکادمی پاکستان  سے بطور محقق وابستہ رہے۔

## تصانیف
* **فہرست نسخہ ہائے خطی فارسی کتب خانہ ہمدرد کراچی، 
* فہرست نسخہ ہائے خطی فارسی کتاب خانہ دکتر نبی بخش بلوچ
* گنجینہ آذر (فہرست مخطوطات ذخیرہ پروفیسر سراج الدین آذر، پنجاب یونیورسٹی لائبریری لاہور)
* گنجینہ شوق (فہرست مخطوطاتِ فارسی ذخیرہ پروفیسر ڈاکٹر [[نواز علی شوق]]، کراچی یونیورسٹی لائبریری)، 
* فہرست مخطوطات عربی و فارسی جھنڈیر لائبریری
* اردو ترجمہ لطائفِ اشرفی (از [[اشرف جہانگیر سمنانی]])
* اردو ترجمہ تاریخ بلوچی (از عبد المجید جوکھیہ)
* اردو ترجمہ مثنوی گوہر منظوم
* ترتیب جمع الجوامع از پیر محمد راشد روضہ دھنی
* ترتیب دیوان میاں محمد سرفراز خان کلہوڑو،
* مکاتیب راشدی بنام ڈاکٹر محمد باقر
* تدوینِ دیوان مصباح الطریقت از فقیر قادر بخش بیدل
* تدوینِ دیوان منھاج الحقیقت از فقیر قادر بخش بیدل
* تدوینِ دیوان سلوک الطالبین از فقیر قادر بخش بیدل
* ترجمہ معیارِ سالکانِ طریقت (از [[میر علی شیر قانع ٹھٹوی]]**
*

## وفات
ڈاکٹر خضر نوشاہی 14 جولائی 2021ء کو ساہن پال، ضلع منڈی بہاء الدین میں وفات پاگئے۔

## حوالہ جات

زمرہ:1952ء کی پیدائشیں
زمرہ:30 مارچ کی پیدائشیں
زمرہ:بقید حیات شخصیات
زمرہ:بیسویں صدی کے پاکستانی شعرا
زمرہ:اردو محققین
زمرہ:پاکستانی مسلم شخصیات
برقی قوت متحرکہ

**برقی قوتِ مُتحَرِْکہ** یا **برقی حرکی قوت**   (جس کا مخفف (emf) ہے اور جسے علامت \mathcal{E} سے ظاہر کیا جاتا ہے اور اسے وولٹ میں ماپا جاتا ہے) غیر برقی ذرائع کا برقی عمل ہے۔ وہ آلہ جو توانائی کی دوسری اقسام کو برقی توانائی میں تبدیل کرتا ہے ( انتقالہ)، جیسا کہ برقیچہ ( جو کیمیائی توانائی کو برقی توانائی میں تبدیل کرتا ہے ) یا مولد (جو میکانکی توانائی کو برقی توانائی میں تبدیل کرتا ہے) برقی قُوتِ مُتحَرِْکہ ماحصل کے طور پر مہیا کرتے ہیں۔
تحریض (ضدابہام)

**تحریض (ضدابہام)** 

* تحریض

برقیات میں استعمال کے لیے دیکھیں۔
* برقی تحریض
* برق سکونی تحریض
* مقناطیسی تحریض
* برقناطیسی تحریض
ہونگ منگ

**ہونگ منگ او ایس**یا **ہونگ منگ آپریٹنگ سسٹم**  () متبادل نام **آرک او ایس** (Ark OS) ایک اینڈروئیڈ-ایپ ہم آہنگ آپریٹنگ سسٹم ہے جسے ہواوے نے 2012ء سے اپنی مستقبل کی مصنوعات کے لیے تیار کیا تھا
اور 9 اگست 2019ء کو اسے جاری کیا۔
ڈائی ولٹ میں شائع ہونے والے ایک اخباری انٹرویو ہواوے ایگزیکٹو رچرڈ یو نے کہا کہ اینڈروئیڈ اور مائیکروسافٹ ونڈوز پر امریکی پابندیوں کی کو صورت میں یہ آپریٹنگ سسٹم پلان بی کے طور پر استعمال کیا جا سکتا ہے، لیکن وہ "گوگل اور مائیکروسافٹ کے نظام کے ساتھ کام کرنے کو ترجیح دیتے ہیں"۔
ہواوے جون 2019ء سے "ای ایم یو آئی" کو ایک آپریٹنگ سسٹم عمل میں لا رہا ہے جس نے ہونگ منگ آپریٹنگ سسٹم کے حتمی نام کے بارے میں افواہوں کو جنم دیا ہے۔
کچھ ذرائع ابلاغ کا کہنا ہے کہ ہونگ منگ کا اجرا چین میں اگست یا ستمبر 2019ء میں کیا جائے گا جبکہ 2020ء کی دوسری سہ ماہی میں اسے عالمی طور پر پیش کر دیا جائے گا۔ 

## مزید دیکھیے
* ہواوے

## حوالہ جات

زمرہ:ایمبیڈڈ آپریٹنگ نظام
زمرہ:مائیکروکرنل پر مبنی آپریٹنگ نظام
زمرہ:مفت سوفٹویئر آپریٹنگ نظام
زمرہ:موبائل آپریٹنگ سسٹم
زمرہ:ہواوے مصنوعات
زمرہ:ٹیبلٹ آپریٹنگ سسٹم
زمرہ:محمول لینکس
زمرہ:2019ء کے سافٹ ویئر
زمرہ:ویکی ڈیٹا سے مختلف مختصر وضاحت
زمرہ:اے آر ایم آپریٹنگ سسٹمز
زمرہ:ایکس86-64 آپریٹنگ سسٹم
زمرہ:آپریٹنگ سسٹم خاندان
زمرہ:کمپیوٹنگ پلیٹ فارم
زمرہ:اسمارٹ فون
سائمنز

بین الاقوامی نظام اکائیات میں **سائمنز**  برقی ایصالیت (electric conductance)، برقی اثرپزیریت (electric susceptance) اور برقی قبولیت یا برقی داخلیت (electric admittance) کی ماخوذ اکائی ہے۔ برقی ایصالیت، برقی اثرپزیریت اور برقی قبولیت، بالترتیب برقی مزاحمت (resistance)، برقی متعاملیت (reactance)، برقی مسدودیت (impedance) کے معکوس ہیں۔ اس لیے ایک سائمنز، ایک اوہم کے معکوس کے برابر ہے۔ اور اسے موہو (mho) بھی کہتے ہیں۔ 1971 عیسوی میں اوزان و پیمانہ کی چودھویں جنرل کانفرنس میں سائمنز کو ماخوذ اکائیوں میں شامل کیا گیا۔
ابو الفرج شیرازی

**ابو الفرج شیرازی**، پورا نام: ابو الفرج عبد الواحد بن محمد بن علی انصاری سعدی عبادی خزرجی شیرازی ثم مقدسی ثم دمشقی ہے، اپنے زمانے میں شام کے شیخ تھے، حنبلی تھے۔ اصلاً شیراز کے تھے، بغداد میں علم حاصل کیا، بیت المقدس میں بھی رہے ہیں، پھر دمشق کو اپنا مستقر بنا لیا، وہاں حنبلی مذہب کو نشر و عام کیا، دمشق ہی میں وفات پائی۔

ذہبی لکھتے ہیں: «امام و پیشوا، شیخ الاسلام ابو الفرج عبد الواحد بن محمد بن علی بن احمد انصاری، اصلاً شیراز کے رہنے والے تھے، حران میں پیدا ہوئے اور دمشق کو اپنا مستقر بنایا، حنبلی مذہب کے فقیہ اور واعظ تھے، عراق میں مقدسی نسبت سے معروف تھے، کبارِ ائمہ میں سے تھے»۔

## علمی زندگی
ابو الحسن بن سمسار، شیخ الاسلام ابو عثمان صابونی اور عبد الرزاق بن فضل کلاعی وغیرہ سے دمشق میں 430 ہجری کے بعد احادیث کی سماعت کی، پھر بغداد چلے گئے اور وہاں قاضی ابو یعلی حنبلی کی صحبت اختیار کی، ان سے فقہ حاصل کی، ابو الحسین بن ابو یعلی "طبقات الحنابلہ" میں کہتے ہیں کہ میرے والد کے ساتھ 440 ہجری کے بعد رہے، اس کے بعد کئی سالوں تک آتے جاتے رہے، کئی تصنیفات لکھی، رحبہ اور شام کا بھی سفر کیا، طلبہ اور پیروکاروں کی ایک بڑی تعداد ان سے مستفید ہوئی۔

## تصنیفات
* "المنتخب" فقہ میں۔
* "المبہج"
* "الایضاح"
* "التبصرۃ" اصولیاتِ دین میں۔

## وفات
ذہبی لکھتے ہیں: «ذو الحجہ سنہ 486 ہجری میں وفات ہوئی۔

## حوالہ جات

زمرہ:486ھ کی وفیات
زمرہ:حنابلہ
زمرہ:سنی علماء اسلام
افغان-چین تعلقات

**افغان-چین تعلقات**  قدیم اور جدید تاریخ میں کافی دوستانہ رہے ہیں۔
## 20ویں صدی میں تعلقات
### 1979 میں روس کی چڑھائی
وویت افواج 27 دسمبر 1979 کو افغانستان میں داخل ہوئیں اور 30 دسمبر 1979 کو چین نے اس قدم کی پرزور مذمت کرتے ہوئے ببرک کارمل کی کٹھ پتلی حکومت کو تسلیم کرنے سے انکار کر دیا۔ یہی نہیں بلکہ افغانستان کے ساتھ سفارتی تعلقات کو انتہائی نچلی سطح پر لے جاتے ہوئے اپنا سفارتخانہ بھی بند کر دیا اورصرف ایک نمائندہ دفتر باقی رکھا جو محض ویزا کے معاملات دیکھتا تھا۔ اس کے ساتھ ساتھ چین نے افغان مجاہدین کی امداد بھی شروع کر دی اور افغان سرحد کے قریب سنکیانگ میں اپنی فوجی قوت میں کئی گنا اضافہ بھی کر دیا۔ بات یہیں نہیں رکی، چین نے 80 کی دہائی کے وسط میں سوویت یونین کے ساتھ تعلقات کی بحالی کے لیے شرائط میں افغانستان سے فوجی انخلا کی شق بھی شامل رکھی۔
## حوالہ جات

## بیرونی روابط
* افغانستان میں چینی سفارت خانہ
* بیجنگ چین میں افغان سفارت خانہ
* Sino-Afghan relations

زمرہ:افغانستان چین تعلقات
زمرہ:چین کے دوطرفہ تعلقات
زمرہ:چھوٹے پیغام خانوں کا استعمال کرنے والے مضامین
زمرہ:افغانستان کے دوطرفہ تعلقات
زمرہ:ویکی ڈیٹا سے مختلف مختصر وضاحت
افغان-ایران تعلقات

**افغان-ایران تعلقات**  تعلقات کا آغاز 1935 میں ظاہر شاہ کے دور میں ہوا۔
## روسی مداخلت کے بعد
**ایران** 1979ء میں خود انقلاب کے عمل سے گذر رہا تھا اور اسے امریکا کی جانب سے شدید خطرات لاحق تھے، اس نے افغانستان میں اپنے قونصل خانے بند کر دیے اورنہ صرف ایک ملین افغان مہاجرین کا بوجھ برداشت کیا بلکہ اپنے ہم مسلک افغان مجاہدین کی سوویت یونین کے خلاف بھرپور مدد بھی کی حالانکہ اس وقت ایران عراق جنگ بھی جاری تھی۔ایران کے رہبر آیت اللہ خمینی نے سوویت اقدام کو صریح جارحیت قرار دیتے ہوئے 1980 کے ماسکو اولمپکس میں ایرانی کھلاڑیوں کا دستہ بھجوانے سے بھی انکار کر دیا تھا نیز انھوں نے الزام عاید کیا تھا کہ روسی، ایرانی بلوچستان میں گڑبڑ پھیلانے کے لیے بلوچوں کو اسلحہ فراہم کر رہے ہیں۔
## حوالہ جات

## بیرونی روابط
* Regional spy networks seen behind attack on Khalid

زمرہ:افغانستان ایران تعلقات
زمرہ:افغانستان کے دوطرفہ تعلقات
زمرہ:ایران کے دوطرفہ تعلقات
زمرہ:ویکی ڈیٹا سے مختلف مختصر وضاحت